XXIX. Akxni nalhkakan la'amaka lakgaxokgonankan:
1o. Akxni natamawanankan usu nastanankan alakatunu pulataman;|2o. Akxni namaklakaskinkan chu nalichalakan xtamakglhtasintiyat nemá lichiwinan titsu tatsokgni nak 4o. Chu 5o. Nak likatsin 27;|3o. Akxni nalichiwinankan ixpukgantaxtuttachixkuwit xatapawa chu xalitatlewekglhni latamat usu takgalhin;|4o. Akxni nalichiwinankan litamakgtay xakakapulhuwa nema kamakamaxkikanit tiku xalikstu tlawa usu nemá tatlawaka mapakgsinanín xalipulatamatni; chu|5o. Xastuj nema litanukan nak:|a) Litlewekge xaskgonut|b) Xatamakgalan chu xalixkulit axkut xatalakkaxtlaw;|c) Xchalat tiyat chu nemá maxtukanachá xaxchalat tiyat;|d) Laktsu liskgoyut;|e) Taxkat chu tuku maxtunikanacha akxni liskujkan; chu|f) Xaliskujut nak kakiwin.|g) Xatatlaw chu xatakgotni liskgawiwin xaxun.|Pulakatunu pulataman namakgpakgtanú nak xpumastakan kwenta nak ja'é litlawat, lalichiwinan xa'aktsu tapakgsit nema xalipulatamatni nawan. Ixtlawananín tapakgsit xakatitsu natalhká lakamaktini natamasta ixakxilhnanín katitsu plataman, nak ixtamakglhtinatkan talakgaxokgon xalaskgonut.|XXIX-B. Akxni natlawakan tapakgsit nema nalichiwinan usu xatamaklakaskin xmasuy kinpulatamankan, xatatlin chu xalilakgapalan kinpulatamankan.|XXIX-C. Akxni maxtukan tapakgsit nemá natatalikilhxtumi mapakgsina xalakalipulatamatni, xalapulakatunu pulatamat, chu xaputapakgsin laktsu pulataman lata makackan tuku kamaktini, akxni nalichiwinankan ixpulataman tachixkuwit xlakata nalá takitaxtun nemá lichiwinan titsu tatsokgni ixliakgtutu xalikatsin 27 xaja'e limapakgsin.XXIX-D. Akxni namaxtukan tapakgsit xatalhkan xatastakat lilakgtaxtutaman chu xalilataman tachixkuwit nachuna xatamakamastat makatsinit nak pulataman Méjiko.|XXIX-E. Akxni maxtukan tapakgsit xalakpulhkawalin, xamakgpuntumin, xalitalakxtumin chu xatatlaw lilakgtaxtutaman, nemá nalitanú xatamaklakaskin nak liwat, chu makgapitsi nemá nalitaxtú xatatlaw xakchan xalan chu xalitamakgtay nemá taskini nak kilatamatkan nak pulataman.|XXIX-F. Akxni maxtukan tapakgsin nemá lichiwinan limakgpuntumin tiku pakgtanuputun nak pulaktlaw usu nak xpumaskujukan tumín xalimejikano, talakgchapalit xpumaskujutkan tumín xali'alakatunu, xatamakamastat liskujni chu xatatlaw , xamakgpuntumit chu xalapulatamatni, liskujni tlan xatakatsin nemá taskiní nak kinpulatamankan nak Méjiko.|XXIX-G. Akxni namaxtukan tapakgsit nema natatalikilhxtumi mapakgsina xalakalipulatamatni, xalapulakatunu pulatamat, chu xaputapakgsin laktsu pulataman lata makackan tuku kamaktini, akxni nalichiwinankan ixtamakgtakgalhat kinpulatamatkan katuxawatni chu tukunatlawakan xlakata tlan nakaxla kintiyatkan. XXIX-H. Akxni namaxtukan tapakgsit nemá napumakgatanksanankan nemá tlan xikstukan nattlawa takgantaxtun chu katakgalhilh nak ixlitayatkan natakxila takglhuwit mapakgsinanín xalipulatamatni chu tiku tali'an xalikstu, nachuná tlan natawali xatakgxtakgajnat taxokgot tiku taskujmana nak pumapakgsin xalikakapulhuwa la wan litapakgsit, chu lakkaxtlawa la nalá, la nali'an chu xamaklakaskinit akxni nichu li'an .|XXIX-I. Akxni namaxtukan tapakgsit nemá nalichiwinan natalitakilhawaka mapakgsinanín xakalipulatamatni, xapulakatunu pulatamat, ixkilhpulakni lipulatamatni chu xputapakgsin laktsu pulataman, lata lilakgchapalin xatamakgtakgalhat tachixkuwit, chu|XXIX-J. Akxni nalhkakan tapakgsit nemá nalichiwinan takgaman, chu nakaxtawala xalimakgtayan naktakilhxtumit mapakgsinanín xalipulatamatni, xapulakatunu pulatamat, ixkilhpulakni lipulatamatni chu xputapakgsin laktsu pulataman; nachunaá xtapakgtanun xatachixkuwit chu xalikstu nak ja'é tatlaw.|XXIX-K. Akxni namaxtukan tapakgsit nemá nalichiwinan la nali'an talakapaxi'alhni nema nalikaxtawala xalalimakgtayan naktakilhxtumit mapakgsinanín xalipulatamatni, xapulakatunu pulatamat, ixkilhpulakni lipulatamatni chu xputapakgsin laktsu pulataman, nachuná xtapakgtanun xatachixkuwit chu xalikstu nak ja'é tatlaw.|XXIX-L. Akxni namaxtukan tapakgsit nemá natatalikilhxtumí mapakgsinanín xalipulatamatni, xapulakatunu pulatamat, ixkilhpulakni lipulatamatni chu xputapakgsin laktsu pulataman nemá kamaktiní tapakgtanut nak puchakgan chu taskujut xalakchuchut nachuná, xtapakgtanun xatachixkuwit chu xalikstu nak já'e tatlaw, chu|XXIX-M. Akxni namaxtukan tapakgsit nemá nalichiwinan xatamakgtakgalhat nak pulataman Méjiko, chu nawalikan tuku taskiní chu níku namakachan xataputsan nak ja'é tatlaw.|XXIX-N. Akxni namaxtukan tapakgsit nemá nalichiwinan xatakilhtsukun tamakxtumit, lanali'an chu la nakgalhsputa xatamakxtumit lalimakgtayat. Ja'é tapakgsit nakaxwali ixlitakilhakin nak lamakgtayan xatakilhxtumit naj já'é tatlaw lalimakgtayat xamapakgsinanin xalipulatamatni xapulakatunu pulatamat, ixkilhpulakni lipulatamatni chu xputapakgsin laktsu pulataman, la kamaktini nak ixtatlawkan.